

**ประกาศองค์การบริหารส่วนตำบลสองแพรก**

**เรื่อง มาตรการในการเผยแพร่ข้อมูลต่อสาธารณะขององค์การบริหารส่วนตำบลสองแพรก**

**\*\*\*\*\*\*\*\*\*\*\*\*\*\*\*\***

เพื่อให้การเปิดเผยข้อมูลขององค์การบริหารส่วนตำบลสองแพรก มีความโปร่งใส ถูกต้อง ชัดเจน ละเป็นปัจจุบัน ตลอดจนสาธารณะชนสามารถเข้าถึงข้อมูลข่าวสารขององค์การบริหารส่วนตำบลสองแพรกได้สะดวกและสามารถติดตามตรวจสอบผลการดำเนินงานขององค์การบริหารส่วนตำบลสองแพรกได้ จึงกำหนดมาตรการในการเผยแพร่ข้อมูลต่อสาธารณะ ดังนี้

1.หน่วยงานที่รับผิดชอบในการเผยแพร่ข้อมูล

1.1 สำนักงานปลัด มีหน้าที่จัดทำช่องทางในการเผยแพร่ข้อมูลข่าวสารผ่านเว็ปไซด์ขององค์การบริหารส่วนตำบลสองแพรก www.songprak.go.th facebook และ line และสนับสนุนการเผยแพร่ข้อมูลข่าวสารของส่วนราชการภายในองค์การบริหารส่วนตำบลสองแพรก พร้อมทั้งดำเนินการปรับปรุงข้อมูลขององค์การบริหารส่วนตำบลสองแพรกให้เป็นปัจจุบันอยู่เสมอ


2.การกับติดตามการเผยแพร่ข้อมูล

2.1 ให้หัวหน้าสำนักงานปลัด ทำหน้าที่กับ ดูแลหน่วยงานที่รับผิดชอบในการเผยแพร่ข้อมูลขององค์การบริหารส่วนตำบลสองแพรก พร้อมทั้งรายงานผลการดำเนินงาน ปัญหาและอุปสรรค ต่อนายกองค์การบริหารส่วนตำบลสองแพรกทราบ

2.2 ให้สำนักงานปลัด ดำเนินการเผยแพร่ข่าวสารและข้อมูลเกี่ยวกับการประเมินการรับรู้และความพึงพอใจของผู้มีส่วนได้เสียภายนอกที่มาติดต่อองค์การบริหารส่วนตำบลสองแพรกให้สาธารณชนได้ทราบผ่านช่องทางการประชาสัมพันธ์ต่างๆขององค์การบริหารส่วนตำบลสองแพรกเพื่อใช้เป็นข้อมูลประกอบการปรับปรุงการปฏิบัติราชการขององค์การบริหารส่วนตำบลสองแพรกในปีงบประมาณถัดไป

จึงประกาศมาเพื่อทราบโดยทั่วกัน

ประกาศ ณ วันที่ 6 มิถุนายน 2562



(นายสำเริง อุณห์ไวทยะ)

นายกองค์การบริหารส่วนตำบลสองแพรก